**Gazdasági összefoglaló, közbeszerzési összesítő (2018.09.17.-2018.09.23.)**

**A Bihar Megyei Tanács sikeres lobbijának köszönhetően a Három Tenger Kezdeményezés (3SI) bukaresti csúcstalálkozóján Nagyvárad is felkerült a Via Carpatia közlekedési folyosó nyomvonalára.** Az Európai Unió legkeletibb észak–dél irányú autópályájának kiépítéséről szóló szándéknyilatkozatot nyolc évvel ezelőtt Lengyelországban írták alá hét ország – Lengyelország, Litvánia, Szlovákia, Magyarország, Románia, Bulgária és Görögország – képviselői. A 3300 kilométer hosszúra tervezett Via Carpatia a litván Klaipédán és Kaunason, a lengyel Bialystokon, Lublinon, Rzeszówon, a szlovákiai Kassán keresztül Debrecenig, továbbá Románián és Bulgárián keresztül halad Görögországig. Pásztor Sándor tanácselnök szerint a mostani előrejelzések azt mutatják, hogy legkorábban 2023-ra épülhet meg a Via Carpatia.

<https://kronika.ro/gazdasag/felkerult-nagyvarad-is-a-via-carpatia-autopalya-nyomvonalara>

**Szeptember 17-én Dănuţ Andruşcă gazdasági miniszter a Temes Megyei Tanács elnökével, Călin Dobrával a bolgár–román–magyar–osztrák (BRUA) gázfolyosó építéséről, valamint a helyi gázhálózat bővítéséről tárgyalt.** A Temes Megyei Tanács partnerkapcsolatot tervez kiépíteni több helyi önkormányzattal, hogy kezdeményezhesse a gázhálózat bővítését, több tízezer háztartás számára kívánják ez által megteremteni a földgáz hálózatra való csatlakozás lehetőségét. A Transgaz gázszállítási rendszerüzemeltető augusztusban elkezdte a bolgár–román–magyar–osztrák (BRUA) gázfolyosó Podișor (Giurgiu megye) és Temesrékas (Temes megye) közötti 479 km hosszú szakaszának kiépítését. Az energetikai nagyberuházás becsült értéke 478,6 millió euró.

<http://www.nyugatijelen.com/jelenido/bovitik_a_gazhalozatot_temes_megyeben.php>

**A közigazgatási eljárások egyszerűsítésére, valamint az intézményi szolgáltatások hatékonyabbá tételére nyújtott be a Kolozs megyei önkormányzat pályázatot az Adminisztratív Kapacitás Operatív Program 2014-2020 keretében.** A több mint 4 millió lej (közel 1 millió euró) értékű pályázat informatikai fejlesztések révén segítené elő a különböző intézmények közötti együttműködést, egységes ügyfélkapu szolgáltatás létrehozását tenné lehetővé az urbanisztikai osztály számára, valamint digitalizált archívum megvalósítását is támogatja.

<http://penzcsinalok.transindex.ro/hir/20180917-smartterritory-fejlesztesekre-palyazik-kolozs-megye-tanacsa>

**Nagyváradon nyitotta meg első romániai üzletét a németországi KiK, és ez év végéig tíz újabb üzlet megnyitását tervezik Romániában.** Az áruház kínálatának döntő többsége ruházati cikk, de emellett kiegészítőket, játékokat, háztartási cikkeket és papírárut is kínálnak a boltban. A hivatalos megnyitót múlt hét csütörtökön tartották a cég külföldi képviselőinek jelenlétében, a piros szalagot Raluca Hartmann, a KiK Románia vezérigazgatója vágta át Dacian Palladi, Nagyvárad városmenedzsere társaságában. A mintegy 550 négyzetméteres üzletet a Prima Shops Retail Park-ban, több mint 150.000 eurós befektetéssel alakították ki. A KiK azért választotta Nagyváradot az első romániai üzlet helyszínéül, mert a piackutatások azt mutatták, hogy az emberek már ismerik a termékeiket más országokból.

<http://www.maszol.ro/index.php/gazdasag/102019-nagyvaradon-nyitotta-meg-els-romaniai-uzletet-a-kik>

**55 millió euróból két új, összesen 760 parkolóhelyes mélygarázst és két sétálóövezetet kíván kialakítani az Arad Megyei Tanács 2020-ig.** Az egyik piacteret és egy 500 férőhelyes mélygarázst a nagyszínház háta mögötti Szabadság téren (Avram Iancu) alakítanák ki egy közel 25 millió eurós beruházásból, míg a másikat 30 millió euróból a Katedrális téren (nagypiac) építenék fel. Az elképzelések szerint a kivitelezés 24 hónapig fog tartani.

<https://www.zf.ro/zf-transilvania/investitii-de-55-mil-euro-pentru-amenajarea-a-doua-piete-publice-cu-760-de-locuri-de-parcare-la-arad-17525561>

**A Főkonzulátus Külgazdasági Irodáját érintő fontosabb gazdasági események:**

**2018. szeptember 20-21. között került sor a Romániai Magyar Üzleti Egyesület és a Főkonzulátus közös éves rendezvényére *„Marketing villanások”* címmel.** Szeptember 20-án állófogadással és egy kötetlen üzletember találkozóval vette kezdetét a rendezvény, amelyen Mile Lajos kolozsvári főkonzul köszöntötte a résztvevőket, 21-én, pénteken pedig a szakmai nap keretében marketing kihívásokról és stratégiákról, online és offline marketing eszközökről, innovációs bakikról, valamint a krízis kommunikáció kérdéseiről tartottak előadást a Romániában található legnagyobb magyar cégek marketing szakemberei (MOL, Richter, OTP, Autonet).

<http://penzcsinalok.transindex.ro/lokalis/20180924-mi-az-a-service-design-es-miert-van-bajban-aki-nem-hasznalja>

**A konzuli kerületre vonatkozó közbeszerzési összesítő** **(forrás** [**http://sicap-prod.e-licitatie.ro**](http://sicap-prod.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **egészségügyi készletek közbeszerzése** | **Laboratóriumi reagensek beszerzése** (Kolozs megye) | 2018.10.19. | 1.707.502,24 | **Universitatea de Medicina si Farmacie "Iuliu Hatieganu" Cluj-Napoca**, Cím: Str. Victor Babes, nr. 8, Cluj-Napoca, Cod postal: 400012, Romania, E-mail: abrie@umfcluj.ro, Telefon: +40 264597256/2145, www.umfcluj.ro |
|  | **egészségügyi készletek közbeszerzése** | **Fülcsiga-implantátumok beszerzése** (Kolozs megye) | 2018.10.22. | 286.979,27 | **SPITALUL CLINIC JUDETEAN DE URGENTA CLUJ**, Cím: Str. Clinicilor, nr. 3-5, Cluj-Napoca, Cod postal: 400006, Romania, E-mail: achizitiiscjucj@yahoo.com, Telefon: +40 264592771/1559, Fax: +40 264595271, https://scjucluj.ro/ |
|  | **egészségügyi készletek közbeszerzése** | **Gyógyászati gázok beszerzése** (Szatmár megye) | 2018.10.24. | 362.513,96 | **SPITALUL JUDETEAN SATU MARE**, Cím: Str. Prahova, nr. 1, Satu Mare, Cod postal: 440192, Romania, E-mail: achizitii@sjusm.ro, Telefon: +40 261727259, Fax: +40 261727259, www.sjusm.ro |
|  | **gyógyszerek közbeszerzése** | **Nemzeti program keretében különféle gyógyszerek beszerzése (22 tétel)** (Arad megye) | 2018.10.19. | 4.692.238,39 | **Spital Clinic Judetean de Urgenta Arad**, Cím: Str. Spitalului, nr. 1, Arad, Cod postal: 310031, Romania, E-mail: scjuarad.bap@gmail.com, Telefon: +40 257211233, Fax: +40 257211233, www.scjarad.ro |
|  | **gyógyszerek közbeszerzése** | **Különféle gyógyszerek beszerzése** (Kolozs megye) | 2018.10.25. | 19.814.491,88 | **Institutul Regional de Gastroenterologie-Hepatologie "Prof. Dr. Octavian Fodor" Cluj**, Cím: Str. Constanţa, nr. 5, Cluj-Napoca, Cod postal: 400158, Romania, E-mail: irghcj@irgh.ro Telefon: +40 264596414 Fax: +40 264455995, www.irgh.ro |
|  | **gyógyszerek közbeszerzése** | **Különféle gyógyszerek beszerzése** (Bihar megye) | 2018.10.30. | 2.670.144,21 | **SPITAL CLINIC JUDETEAN DE URGENTA ORADEA**, Cím: Str. Republicii, nr. 37, Oradea, Cod postal: 410159, Romania, E-mail: scjo.achizitii@yahoo.com, Telefon: +40 259434406, Fax: +40 259417169, https://spitaljudetean-oradea.ro/web/ |
|  | **orvosi felszerelések közbeszerzése** | **Külső lökéshullámú kőzúzó (ESWL) berendezés beszerzése** (Kolozs megye) | 2018.10.19. | 218.909,40 | **Institutul Clinic de Urologie si Transplant Renal Cluj**, Cím: Str. Clinicilor, nr. 4-6, Cluj-Napoca, Cod postal: 400006, Romania, E-mail: seap@renaltransplant.ro, Telefon: +40 264592845, Fax: +40 264592845, www.renaltransplant.ro |
|  | **orvosi felszerelések közbeszerzése** | **Elektrokardiográfiai készülékek beszerzése** (Kolozs megye) | 2018.10.22. | 535.014,56 | **INSTITUTUL INIMII DE URGENTA PENTRU BOLI CARDIOVASCULARE "Niculae Stancioiu" Cluj-Napoca**, Cím: Str. Moţilor, nr. 19-21, Cluj-Napoca, Cod postal: 400001, Romania, E-mail: aprov@institutulinimii.ro, Telefon: +40 264599502, Fax: +40 264599503, www.institutulinimii.ro |
|  | **orvosi felszerelések közbeszerzése** | **Tomográfiai berendezések beszerzése** (Kolozs megye) | 2018.10.25. | 200.881,55 | **Spitalul Municipal Turda**, Cím: Str. Mureşanu Andrei, nr. 12-16, Turda, Cod postal: 401103, Romania, E-mail: spitalmunicipalturda@yahoo.com, Telefon: +40 264/311578, Fax: +40 264/311578, www.spitalturda.ro |
| **ÉPÍTŐANYAGOK** | **építőanyagok közbeszerzése** | **5000 tonna D50/70-es bitumen beszerzése** (Kolozs megye) | 2018.10.19. | 2.189.093,93 | **Regia Autonoma a Domeniului Public Cluj-Napoca**, Cím: Str. Calea Someseni, nr. 2, Cluj-Napoca, Cod postal: 400388, Romania, E-mail: office@radpcj.ro, Telefon: +40 264552666, Fax: +40 264444576, www.radpcj.ro |
| **IT&C** | **informatikai eszközök és szoftverek közbeszerzése** | **Common User Terminal Emulation (CUTE) adatátviteli szolgáltatásokhoz szükséges és hardware eszközök és szoftverek beszerzése** (Kolozs megye) | 2018.10.31. | 1.958.458,00 | **AEROPORTUL INTERNATIONAL AVRAM IANCU CLUJ RA**, Cím: Str. Traian Vuia, nr. 149, Cluj-Napoca, Cod postal: 400397, Romania, E-mail: achizitii.publice@airportcluj.ro; office@airportcluj.ro, Telefon: +40 264307500, Fax: +40 264416712, www.airportcluj.ro |
| **JÁRMŰVEK** | **járművek közbeszerzése** | **Terepjárók beszerzése** (Kolozs megye) | 2018.10.22. | 180.626,01 | **CNAIR prin DIRECTIA REGIONALA DE DRUMURI SI PODURI CLUJ**, Cím: Str. Decebal, nr. 128m Cluj-Napoca, Cod postal: 400205, Romania, E-mail: achizitii@drdpcluj.ro, Telefon: +40 264432552, Fax: +40 264432446, www.drdpcluj.ro |
| **VILLAMOSSÁG** | **villamos munkák és berendezések közbeszerzése** | **Erősáramú vezetékek kiépítése** (Bihar megye) | 2018.10.22. | 776.413,39 | **Societatea De Distributie a Energiei Electrice Transilvania Nord SA**, Cím: Str. Grivitei, nr. 32, Oradea, Cod postal: 410520, Romania, E-mail: bogdan.gaje@distributie-energie.ro, Telefon: +40 259405346, Fax: +40 259405704, www.distributie-energie.ro |
|  | **villamos munkák és berendezések közbeszerzése** | **0,4 kV-os felsővezeték korszerűsítése** (Szilágy megye) | 2018.10.22. | 452.619,06 | **Societatea De Distributie a Energiei Electrice Transilvania Nord SA**, Cím: Str. Berăriei, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |

Forrás: Magyarország Főkonzulátusa, Kolozsvár